Antigua og Barbudas befolkning
Store norske leksikon,Geografi,Verdens geografi,Nord- og Mellom-Amerika,Antigua og Barbudas geografi
Folketallet i Antigua og Barbuda ble i 2021 beregnet til 99 175. Forventet levealder er 79,9 år for kvinner og 75,4 år for menn. Innbyggerne er hovedsakelig av afrikansk opprinnelse og er etterkommere av slaver som ble brakt til Antigua for å arbeide på sukkerplantasjer.
De aller fleste, cirka 98 prosent, er bosatt på Antigua, de øvrige bor på Barbuda. Eneste bosetning på Barbuda er Codrington som ligger ved en lagune på øyas vestside. Redonda er ubebodd. Største by er hovedstaden Saint John's. Språk Offisielt språk er engelsk. Religion Størstedelen av befolkningen tilhører den anglikanske kirke. Det finnes katolske og protestantiske minoriteter. Les mer i Store norske leksikon Antigua og Barbuda Antigua og Barbudas historie Antigua og Barbudas politiske system økonomi og næringsliv i Antigua og Barbuda